पाएं अपने शहर की ताज़ा ख़बरें और फ्री ई-पेपरडाउनलोड करें
शहर में बादलाें के आने से साथ ही गर्मी से राहत मिलनी शुरू हाे गई है। अब अगले 48 घंटाें तक गर्मी परेशान नहीं करेगी। राज्य में मल्टी-वेदर सक्रिय हो गया है। इसमें चक्रवर्तीय दबाव, दक्षिण पश्चिम क्षेत्र से आने वाली नमीयुक्त हवाएं व बंगाल से आ रही दक्षिण-पूर्वी हवा प्रमुख हैं।
माैसम विज्ञान केंद्र के वरीय वैज्ञानिक डाॅ. एसके पटेल ने कहा कि एक चक्रवातीय परिसंचरण अभी मध्य प्रदेश के उत्तर पश्चिम दिशा पर अवस्थित है। इन्ही कारणों से अगले 24-48 घंटों में भागलपुर के अलावा पूर्वी बिहार में हल्की तीव्रता की बारिश के साथ आंधी आने की संभावना है।
दिन में 4 डिग्री घटा अधिकतम तापमान
बीते 24 घंटे में शहर के अधिकतम तापमान में 4 डिग्री की कमी आई है। रविवार काे भागलपुर का अधिकतम तापमान 36.6 रहा जो सामान्य तापमान से एक डिग्री कम रहा। न्यूनतम तापमान सामान्य के बराबर 22.7 दर्ज किया गया।
काल बैसाखी तूफान आने की है आशंका
बिहार में काल बैसाखी के रूप में आने वाले तूफान गहरे एवं लंबे संवहनीय बादल के होते हैं जो पश्चिम से पूर्व की ओर तेज हवा के साथ ही गरज वाले बादल के साथ वर्षा देते हुए आगे की ओर बढ़ते हैं। भागलपुर सहित सूबे भर में इसके आने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva bho_Deva hin_Deva hin_Deva hin_Deva zho_Hant eng_Latn